Espital de la Grava

L'Espital de la Grava es un vièlh espital tolosan situat dins lo quartièr de Sant Çubran de Tolosa. Foguèt fondat en 1199 e serviguèt de luòc d'acuèlh de las populacions empestadas puèi tre 1647 coma luòc d'embarrament dels mendicants, de las prostituïdas e dels fòls. S'espandís sus gaireben 6 ectaras (tres còps l'Ostal-Dieu) e, abans la dubertura de l'espital de Ranguelh, foguèt la mai granda maternitat e lo segond centre espitalièr de la ciutat.